stanford-oval/wikipedia huggingface dataset:
Catalina Denis
Aiheesta muualla

Catalina Denisin kotisivut (Arkistoitu – Internet Archive) (englanniksi)
Catalina Denis Internet Movie Databasessa. (englanniksi)
Catalina Denis Twitterissä
Brenda Lee

Brenda Lee
Brenda Lee (11. joulukuuta 1944) on yhdysvaltalainen laulaja. Hän on esittänyt uransa aikana usean musiikkigenren kappaleita ja oli 1960-luvun suosituimpia artisteja. Leellä on useaan musiikkilajiin sopiva alttoääni, ja hän on laulanut muiden muassa poppia, rock'n rollia, rockabillyä ja kantria. Lee on ensimmäisiä rock'n roll -artisteja ja ensimmäinen naisrokkari. Lee aloitti laulajan uransa jo 13-vuotiaana. Hänet on hyväksytty Rock & Roll Hall of Fameen.
Leen levyjä on myyty yli sata miljoonaa kappaletta. Lee oli 1960-luvulla Yhdysvalloissa eniten listakappaleita osakseen saanut naisartisti. Lee oli myös 1960-luvun neljänneksi suosituin artisti tai yhtye Yhdysvalloissa. Leen tunnetuimpia kappaleita ovat jouluklassikko "Rockin' Around the Christmas Tree" ja rakkauslaulu "I'm Sorry". Jouluklassikko levytettiin vuonna 1958, kun Lee ei ollut vielä täyttänyt 14:ää vuotta. Lee on Elviksen esittämänä tunnetumman "Always On My Mind" -kappaleen alkuperäinen esittäjä.
"Rockin' Around the Christmas Tree" nousi ennen vuoden 2023 joulua Yhdysvaltain singlelistan ykköseksi 65 vuotta levyn julkaisemisen jälkeen ja Leestä tuli näin 78-vuotiaana vanhin listaykkösenä ollut artisti.
Lee on syntynyt Atlantassa Georgian osavaltiossa. Leestä on käytetty nimitystä "Little Miss Dynamite" hänen levytettyään vuonna 1957 kappaleen "Dynamite" ja koska hän on pienikokoinen ja hänellä on voimakas ääni. Lee on ensimmäisiä artisteja, jolla oli kansainvälinen fanikunta.
Albumit

1959: Grandma, What Great Songs You Sang!
1960: Brenda Lee
1960: This Is... Brenda
1961: Emotions
1961: All the Way
1962: Sincerely
1962: Brenda, That's All
1963: All Alone Am I
1963: Let Me Sing
1964: By Request
1964: Merry Christmas From Brenda Lee
1965: Top Teen Hits
1965: The Versatile Brenda Lee
1965: Too Many Rivers
1966: Bye Bye Blues
1966: 10 Golden Years
1966: Coming On Strong
1967: For the First Time, Brenda and Pete
1968: Good Life
1969: Reflections In Blue
1969: The Show For Christmas Seals
1969: Johnny One Time
1970: Memphis Portrait
1973: A Whole Lotta Love
1973: The Brenda Lee Story: Her Greatest Hits
1974: Brenda
1974: New Sunrise
1975: Brenda Lee Now
1975: Sincerely, Brenda Lee
1976: L.A. Sessions
1980: Even Better
1980: Take Me Back
1980: Little Miss Dynamite
1981: Only When I Laugh
1982: Greatest Country Hits
1983: Kris, Willie, Dolly & Brenda...the Winning Hand
1983: 25th Anniversary
1984: The Very Best of Brenda Lee
1985: Feels So Right
1991: Brenda Lee
1991: A Brenda Lee Christmas
1992: Greatest Hits Live
1994: The Very Best of Brenda Lee
1995: Coming On Strong
Aiheesta muualla

Brenda Leen viralliset kotisivut
C20

| C20 |
| --- | --- |
 C20 Skarpnäckin metroasemalla.
Perustiedot
Tyyppi:  sähkömoottorijuna
Liikennöitsijä:  MTR Corporation
Valmistaja:  Adtranz
Lukumäärä:  270 kpl
Valmistusvuodet:  1997–2004
Peruskorjattu:  2020–2023
Numerointi:  2000 (C20F) 2001–2270
Istumapaikkoja:  126
Tekniset tiedot
Huippunopeus:  90 km/h
Paino:  67 t
Pituus:  46,5 m
Leveys:  2 900 mm
Korkeus:  3 800 mm
 C20:n matkustamoa
C20 (Vagn 2000) on Tukholman metrossa liikennöivä Adtranzin vuosina 1997–2004 valmistama sähkömoottorijuna. Jokaisella vaunulla on kylkinumeron lisäksi oma nimi, esimerkiksi vaunu 2001 on nimetty Birger Jarliksi.
C20-junat peruskorjataan Bombardierin Västeråsin tehtaalla. Samalla niiden sisätilat on tarkoitus uudistaa laadultaan uusia C30-junia vastaaviksi.
Käyttö

C20-sarja tilattiin korvaamaan vanhimmat C6- ja C9-junat, ja junista ensimmäinen tuli käyttöön vuonna 1998. Alun perin junat tilattiin siniselle linjalle, mutta niitä tilattiin lisää myös punaiselle ja vihreälle linjalle. Vihreällä ja punaisella linjalla ovien avautumisessa on pieni viive, koska C20-junat oli suunniteltu kulkemaan vain sinisellä linjalla ja sen vuoksi punaisella ja vihreällä linjalla ei ole C20-sarjalle tarkoitettua kulunvalvontajärjestelmää. Kuljettajan pitää itse avata ovet.
Tekniset tiedot

C20-yksiköt ovat täysin matalalattiaisia, kaksinivelisiä, ja niissä on neljä teliä: kaksi keskellä ja yksi molemmissa päätyosissa. Yksikössä on 126 istuma- ja 288 seisomapaikkaa. Junassa on yleensä kolme C20-yksikköä.
Myös C20F-prototyyppiyksikkö on edelleen käytössä. Siinä käytetään Bombardierin FICAS-teknologiaa, sen sisäseinät ovat ohuemmat ja siinä on enemmän tilaa kuin sarjajunissa. Yksikkö on valmistettu komposiittimateriaaleista, minkä ansiosta se painaa sarjajunia vähemmän. Koekappaleessa on ilmastointi myös matkustamossa, kun taas sarjajunissa ainoastaan ohjaamot ovat ilmastoituja ja nekin vain 70 viimeisessä yksikössä. Ilmastoimattomat yksiköt pyritään sijoittamaan mahdollisuuksien mukaan junan keskelle ja kesäisin siniselle linjalle, jossa ilmastoinnille on vähiten tarvetta. C20F:ssä on yhtä monta istumapaikkaa kuin sarjajunissa, mutta siinä on 323 seisomapaikkaa.
Aiheesta muualla

Kuvia tai muita tiedostoja aiheesta C20 Wikimedia Commonsissa
Svenska Spårvägssällskapetin sivu C20:stä (ruotsiksi)
Choe Je-u

| Choe Je-u |
| --- | --- |

Henkilötiedot
Muut nimet:  Ch'oe Che-u (McCune-Reischauer)
Syntynyt: 1824
Kuollut: 1864
Muut tiedot
Merkittävät teokset: Tonggyǒng taejon Yongdam yusa
Choe Je-u (McCune-Reischauer Ch'oe Cheu, 1824–1864) oli korealainen donghak-liikkeen perustaja. Donghak oli uskonnollinen liike, johon Choe lainasi piirteitä esimerkiksi kristinuskosta, taolaisuudesta ja kungfutselaisuudesta. Yhteis­kunnallisia uudistuksia ajanut liike joutui vainojen kohteeksi, ja Choe teloitettiin vuonna 1864. Donghak-liikkeen opit elävät yhä Koreassa harjoitetussa cheondogyo-uskossa.
Elämäkerta

Choe Je-u syntyi vuonna 1824 ja kärsi avovaimon poikana aikansa yhteiskunnan sosiaalisesta hyljeksynnästä. Choe meni naimisiin vain 13-vuotiaana ulsanilaisen tytön kanssa. Neljä vuotta myöhemmin hänen isänsä kuoli ja Choe alkoi kuljeksia Korean maaseudulla kiinnostuen perinteisestä lääketieteestä, ennustamisesta ja noituudesta. Tarinan mukaan 5. huhtikuuta 1860 hän sai Sangjelta ilmestyksen, joka johti donghakin perustamiseen. Nimi donghak eli itäinen oppi oli vastakohta kristinuskolle, eli "läntiselle" opille. Uuteen uskontoonsa Choe lainasi piirteitä aikaisemmin tutkimistaan aatteista, kuten kungfutselaisuudesta, taolaisuudesta ja kristinuskosta.
Choe oli huolestunut Korean tilanteesta tajuten maata uhkaavan sisäiset ja ulkoiset tekijät. Toinen oopiumisota oli tehnyt selväksi, kunka heikkoja Aasian maat olivat länsimaihin verrattuna. Sodan voittaneet Yhdistynyt kuningaskunta ja Ranska olivat pakottaneet Qing-dynastian Kiinan allekirjoittamaan Tianjinin rauhan. Choe uskoi uskonsa periaatteiden noudattamisen johtavan Korean sosiaalisen ja poliittisen epävakauden päättymiseen ja köyhän maaseutuväestön elinolosuhteiden parantumiseen. Hänen seuraajiensa usko perustui Choen kirjoituksille, kuten Tonggyǒng taejon ja Yongdam yusa. Donghak-liike kasvoi, ja vuonna 1863 sillä oli yli 3 000 seuraajaa ja 13 kokoontumispaikkaa. Yhteiskunnallisia uudistuksia ajanut liike herätti pelkoa valtiovallassa, ja Choe päätettiin pidättää. Pidätyssuunnitelmista tietoinen Choe opetti tietämänsä seuraajalleen Choe Sihyeongille heinäkuussa 1863, ja samana vuonna 20. marraskuuta Choe pidätettiin yhdessä 30 muun seuraajansa kanssa. Choeta syytettiin harhaopista, ja hänet teloitettiin maaliskuussa 1864. Donghak-liike säilyi Cheun kuoleman jälkeen, ja se vaikuttaa edelleen cheondogyo-uskossa, johon suuri osa alkuperäisistä donghak-liikkeen opinkappaleista lainattiin.
Cadaval

| Cadaval |
| --- | --- |
 lippu:  vaakuna
 Cadaval Portugalin kartalla
 Koordinaatit: 39°15′N, 9°6′W 
Valtio:  Portugali
Alue:  Centro
Ala-alue:  Oeste
Piiri:  Lissabon
Hallinto:  
 – Hallinnon tyyppi:  Kunta
 – Pormestari:  José Bernardo Nunes
Pinta-ala:  
 – Kokonaispinta-ala:  174,89 km²
Väkiluku (2011):  14 228
 – Väestötiheys:  81 as./km²
 
 www.cm-cadaval.pt 
Infobox OKVirheellinen NIMI-arvo: 
Cadaval on kunta Centron alueella, Portugalissa. Sen pinta-ala on 174,9 km² ja väkiluku noin 14 200.
Cadavalin nykyinen pormestari on José Bernardo Nunes . Kunnan juhlapäivä on 13. tammikuuta.
Freguesiat

Alguber
Cadaval
Cercal
Figueiros
Lamas
Painho
Peral
Pêro Moniz
Vermelha
Vilar
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (portugaliksi)
Lissabonin piirin kunnat
Alenquer
Amadora
Arruda dos Vinhos
Azambuja
Cadaval
Cascais
Lissabon
Loures
Lourinhã
Mafra
Odivelas
Oeiras
Sintra
Sobral de Monte Agraço
Torres Vedras
Vila Franca de Xira
Chris Baldo

Chris Baldo (oik. Christian Henri Baldauff, 24. kesäkuuta 1943 – 24. tammikuuta 1995) oli luxemburgilainen laulaja. Baldo edusti Luxemburgia Eurovision laulukilpailussa 1968 duettona Sophie Garelin kanssa kappaleella "Nous vivrons d'amour". Duo sijoittui jaetulle 11. sijalle 17 kilpailijan joukosta.
Diskografia > EP:t

Chante encore (1967)
Nous vivrons d'amour (1968, duo Sophie Garelin kanssa)
Diskografia > Singlet

Julia / Sag' Ihr nichts davon (1963)
Sans vous / Viens (1963)
Dans tes yeux / Chaque fois (1964)
Wenn du mich liebst / Blue Train (1964)
Ce soir / Viens près de moi (1965)
Ich bin nicht schuld an deinen Tränen / Leer ist mein Haus (1966)
Extrablatt / Schwarz auf weiß (1967)
Solange du weißt, daß es Wunder gibt / Die schönen Augen von Michelle (1968)
Nous vivrons d'amour / Ton visage (1968, duo Sophie Garelin kanssa)
Living for Your Love / Arretez-vous a Saint Michel (1968)
All unsere Liebe / Schau nicht zurück (1969)
Eine Urlaubsliebe (Amour de vacances) / Meiner Mutter Bild (Le portrait) (1969)
Ohne deine Liebe / Alle Träume, die ich träumen kann (1969)
Où tombent les pleurs...? / Écrit sur le sable (1970)
Hey Girl / Françoise (1971)
'Je ne sais plus / Si douces et si gentiles
Tant d'amour partout / Simplement
Carlos Cuéllar

| 0 | 1 | 2 |
| --- | --- | --- |

Henkilötiedot
Koko nimi: Carlos Javier Cuéllar Jiménez
Syntymäaika: 23. elokuuta 1981 (ikä 43)
Syntymäpaikka: Madrid, Espanja
Pelipaikka: keskuspuolustaja
Pituus: 190 senttimetriä
Seurat
| Vuodet | Seura | O (M) |
| 2000–2001 2001–2003 2003–2007 2007–2008 2008–2012 2012–2014 2014–2015 | Calahorra Numancia Osasuna Rangers Aston Villa Sunderland Norwich City | 19 (0) 62 (4) 71 (2) 36 (4) 94 (2) 30 (1)  8 (0) |
 Seurajoukkueuran tilastot kattavat vain kansalliset sarjat, päivitetty 13. maaliskuuta 2015.
Carlos Javier Cuéllar Jiménez (s. 23. elokuuta 1981 Madrid, Espanja) on espanjalainen jalkapalloilija. Hän on luontaiselta pelipaikaltaan keskuspuolustaja, mutta on pelannut myös oikeana laitapuolustajana.
Saavutukset

Rangers :
Skotlannin liigacup: 2008
Skotlannin cup: 2008
Aiheesta muualla

Esittely Aston Villan virallisella kotisivustolla (englanniksi)
Esittely Sunderlandin virallisella kotisivustolla (englanniksi)
Tilastot BDFutbol -sivustolla (englanniksi)
Ciudad Realin lentoasema

Ciudad Realin lentoasema
Lentokoneita varastoituna Ciudad Realin lentoasemalle koronaviruspandemian aikaan.
Ciudad Realin lentoasema (IATA: CQM, ICAO: LERL) on vuonna 2009 avattu lentoasema Espanjassa. Lentoasema sijaitsee Ciudad Realin kaupungin eteläpuolella, noin 200 kilometriä Madridista etelään.
Lentoasema rakennettiin suurin odotuksin vuosituhannen vaihteen jälkeen yksityisellä rahoituksella. Sen odotettiin tuovan alueelle 6 000 – 20 000 uutta työpaikkaa ja sen yhteyteen kaavailtiin suurta lentorahti- ja logistiikkakeskusta. Sen terminaali mitoitettiin palvelemaan miljoonia matkustajia vuodessa, ja sen 4 200 metrin mittainen kiitotie kuuluu Euroopan pisimpiin. Kaikkiaan lentoaseman rakentaminen maksoi 1,1 miljardia euroa. Reittiliikenne kentälle loppui kuitenkin jo kaksi vuotta sen avaamisen jälkeen vuonna 2011, koska kysyntää lennoille ei ollut ja aluehallinto lopetti lentoliikenteen tukemisen. Viimeisen vuoden aikana ennen liikenteen loppumista kentälle laskeutui viikoittain neljä lentoa. Tämänkin jälkeen lentoasemaa käyttivät vielä yleisilmailu ja yksityiskoneet, mutta se suljettiin huhtikuussa 2012 sen taustayhtiön mentyä konkurssiin ja jouduttua selvitystilaan. Sulkemisen jälkeen kallista ja epäonnistunutta hanketta nimitettiin tiedotusvälineissä valkoiseksi norsuksi.
Lentoasema avautui uuden omistajan alaisuudessa jälleen liikenteelle syyskuussa 2019. Lentokoneiden purku- ja kierrätysyritys Jet Aircraft Services avasi sinne joulukuussa 2019 toimipisteen. Koronaviruspandemian aikana vuonna 2020 Ciudad Realiin saapui Kiinasta rahtilentoja, joilla tuotiin maahan kasvosuojuksia ja muita lääketieteellisiä tarvikkeita. Sitä käytettiin pandemian aikana myös lentokoneiden pitkäaikaisvarastointiin. Enimmillään sinne oli pysäköitynä yli 50 matkustajalentokonetta, mikä oli kahdeksanneksi eniten koko Euroopassa. Reittiliikennettä Ciudad Realin lentoasemalla ei jälleenavaamisen jälkeen ole ollut vuoteen 2024 mennessä.
Kentän läheltä kulkee Madridin ja Sevillan välinen suurnopeusrata, mutta asemaa ja yhteyttä sinne ei ole rakennettu suunnitelmista huolimatta.
Cacophony

| Cacophony> Tiedot |
| --- | --- |
Toiminnassa:  1986–1989
Tyylilaji:  speed metal heavy metal shred metal neoklassinen metalli
Kotipaikka:   San Francisco, Yhdysvallat
Laulukieli:  englanti
Jäsenet:  Jason Becker, kitara   Marty Friedman, kitara   Atma Anur, lyömäsoittimet   Peter Marrino, laulu   Kenny Stavropoulos, lyömäsoittimet  
Levy-yhtiö:  Shrapnel  
Infobox OKNimi-testi OK: 
Cacophony oli kitaristien Jason Beckerin ja Marty Friedmanin yhteinen duoprojekti. Yhtye tuli tunnetuksi teknisesti vaikeasta musiikistaan, joka on vaikuttanut suuresti moneen nykypäivän kitaristiin.
Historia

Yhtye perustettiin vuonna 1986 Yhdysvalloissa ja ensilevy julkaistiin 1987. Yhtye teki myös toisen albumin ja kumpikin kitaristi omat soololevynsä, jonka jälkeen Becker siirtyi David Lee Rothin bändiin ja Friedman päätyi Megadethin kitaristiksi.
Jäsenet

Jason Becker (kitara)
Marty Friedman (kitara)
Atma Anur (lyömäsoittimet)
Peter Marrino (laulu)
Kenny Stavropoulos (lyömäsoittimet)
Albumit

Speed Metal Symphony (1987)
Go Off! (1988)
Colón

Colón on espanjankielinen sukunimi, joka esiintyy myös paikannimenä ja rahayksiköiden nimenä. Latinalaisen Amerikan Colón-nimiset paikat ja rahayksiköt ovat saaneet nimensä Kristoffer Kolumbuksen (esp. Cristóbal Colón) mukaan.
Bartolo Colón (s. 1973), dominikaanilainen baseballpelaaja
Carly Colón, Carlito (s. 1979), puertoricolainen showpainija
Cristóbal Colón, 'Kristoffer Kolumbus', (ital. Cristoforo Colombo) (1451–1506), genovalaissyntyinen löytöretkeilijä
Fernando Colón (1488–1539), espanjalainen kirjailija, taidemaalari ja kirjastonhoitaja, Kristoffer Kolumbuksen poika
María Colón (s. 1958), kuubalainen keihäänheittäjä
Willie Colón (s. 1950), puertoricolainen pasunisti, säveltäjä, yhtyeenjohtaja, tuottaja ja poliitikko
Colón, kaupunki Entre Ríosissa Argentiinassa
Colón, kaupunki Costa Ricassa
Colón,  departementti Hondurasissa
Colón, kaupunki Panamassa
Colón, maakunta Panamassa
Colón, kaupunki Venezuelassa
Pico Cristóbal Colón, Kolumbian korkein vuori
Costa Rican colón
El Salvadorin colón
Club Atlético Colón, argentiinalainen jalkapalloseura
Teatro Colón, oopperatalo Buenos Airesissa Argentiinassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Colón”, voi hakea sivunnimihaulla, laajalla sivunnimihaulla tai tekstihaulla.
Ciudad Expon metroasema

Ciudad Expo on Sevillan metron linjan 1 pääteasema Mairena del Aljarafen kunnassa noin seitsemän kilometriä Sevillan keskustasta lounaaseen. Asema on maanpäällinen ja se on avattu metron käyttöönoton yhteydessä huhtikuussa 2009.
Asemalla on pysäköintipaikka ja vaihtoyhteys linja-autoihin.
Buis-les-Baronnies

| Buis-les-Baronnies |
| --- | --- |

 vaakuna
 Buis-les-Baronnies
 Koordinaatit: 44°16′35″N, 5°16′31″E 
Valtio:  Ranska
Alue:  Auvergne-Rhône-Alpes
Departementti:  Drôme
Arrondissementti:  Nyons
Pinta-ala:  
 – Kokonaispinta-ala:  33,7 km²
Väkiluku (2016):  2 293 
 – Väestötiheys:  68 as./km²
Kunnan numero:  26063
 
 Kunnan kotisivut 
Infobox OKVirheellinen NIMI-arvo: 
Buis-les-Baronnies on kunta eteläisessä Ranskassa Drômen departementissa Auvergne-Rhône-Alpesin alueella. Se sijaitsee Ouvèzejoen varrella noin 30 kilometriä Nyonsin kaupungista kaakkoon.
Arkadit
Buis-les-Baronnies on keskiaikainen linnoitettu kylä. Kylän keskustassa on aukio Place des Arcades, jonka keskellä on suihkulähde. Aukiolla järjestetään markkinoita. Arkadikäytävät ovat peräisin 1400-luvulta.
Aiheesta muualla

Kuvia tai muita tiedostoja aiheesta Buis-les-Baronnies Wikimedia Commonsissa
Elmo Nüganen

Elmo Nüganen
Elmo Nüganen (s. 15. helmikuuta 1962, Jõhvi, Viron SNT, Neuvostoliitto) on virolainen näyttelijä sekä teatteri- ja elokuvaohjaaja.[lähde? ] Taustaltaan hän on inkeriläinen.
Nüganen toimii Tallinnan kaupunginteatterissa taiteellisena johtajana, ja häntä pidetään yhtenä tämänhetkisen virolaisen näyttämötaiteen maineikkaimmista ohjaajista. Nüganen on erikoistunut klassisiin aiheisiin kuten Anton Tšehovin, Fjodor Dostojevskin ja William Shakespearen teoksiin. Nügasen monet ohjaukset ovat edustaneet teatteriaan useilla kansainvälisillä teatterifestivaaleilla.[lähde? ]
Nüganen on työskennellyt myös elokuvan parissa sekä ohjaajana ja näyttelijänä. Viron elokuvahistorian yksi merkittävimmistä elokuvista Nimet marmoritaulussa vuodelta 2002 on Nügasen ohjaama ja osittain käsikirjoittama. Nüganen esitti myös epätoivoisen pankkiryöstäjän osan Anssi Mänttärin Tallinnassa kuvatussa elokuvassa Marraskuun harmaa valo vuodelta 1993.[lähde? ]
Ayumi Hamasakin diskografia

| 0 | 1 | 2 |
| --- | --- | --- |
 Ayumi Hamasaki maaliskuussa 2007.
Julkaisut
| ↙Studioalbumit | 17 |  |
| ↙Livealbumit | 3 |  |
| ↙Kokoelmat | 9 |  |
| ↙EP:t | 7 |  |
| ↙Singlet | 58 |  |
| ↙Musiikkivideot | 8 |  |
| ↙Remixalbumit | 26 |  |
Tämä on luettelo Ayumi Hamasakin virallisista julkaisuista.
Luettelossa on vain Hamasakin levy-yhtiön Avex Traxin sivuilla mainitut julkaisut. Luettelossa eivät ole mukana Hamasakin samannimiset single ja albumi NOTHING FROM NOTHING, jonka hän julkaisi ennen sopimustaan Avexin kanssa. Kyseisistä julkaisuista on vain vähän tietoa saatavilla.
Kuudennesta studioalbumista alkaen on Hamasakin jokaisesta julkaisusta tehty vähintään kaksi eri versiota, yleensä pelkän CD:n sekä CD:n ja DVD:n sisältävät versiot. Versioiden erona on yleensä erilainen kansi ja toisen mukana tuleva DVD, joka voi sisältää musiikkivideoita ja albumin tekoon liittyviä videoita. Luettelossa ei ole mainittu albumi- tai singlejulkaisujen eri versioita erikseen, paitsi kokoelmien, remix-albumien sekä DVD- ja videojulkaisujen eri versiot, sillä niillä on eri kappaleet. Ensimmäisten singlejen uudelleenjulkaisuissa on alkuperäisten kappaleiden lisäksi uusia remix-kappaleita.
Albumit > Studioalbumit

| Albumin nimi | Julkaisupäivä | Julkaisuvuosi | Lisätietoja |
| --- | --- | --- | --- |
| A Song for XX | 1. tammikuuta | 1999 |  |
| LOVEppears | 10. marraskuuta | 1999 |  |
| Duty | 27. syyskuuta | 2000 |  |
| I am... | 1. tammikuuta | 2002 |  |
| RAINBOW | 18. joulukuuta | 2002 |  |
| MY STORY | 15. joulukuuta | 2004 | Kaksi versiota: CD ja CD+DVD |
| MY STORY Classical | 24. maaliskuuta | 2005 | Orkesterisovituksia MY STORY:n kappaleista |
| (miss)understood | 1. tammikuuta | 2006 | Kaksi versiota: CD ja CD+DVD |
| Secret | 29. marraskuuta | 2006 | Kaksi versiota: CD ja CD+DVD |
| GUILTY | 1. tammikuuta | 2008 | Kaksi versiota: CD ja CD+DVD |
| NEXT LEVEL | 25. maaliskuuta | 2009 | Neljä versiota: CD, CD+DVD, 2CD+DVD ja USB-muistitikku |
| Rock'n'Roll Circus | 14. huhtikuuta | 2010 | Kaksi versiota: CD ja CD+DVD |
| Love songs | 22. joulukuuta | 2010 | Kolme versiota: CD, CD+DVD, microSD+USB+DVD+kuvakirja |
| Party Queen | 21. maaliskuuta | 2012 | Kolme versiota: CD+DVD+2DVD, CD+DVD, CD |
| Love Again | 8. helmikuuta | 2013 | Kolme versiota: CD+DVD, CD, CD+Blu-Ray, Digital Download |
| Colours | 18. kesäkuuta | 2014 | Kolme versiota: CD+DVD, CD, CD+Blu-Ray, Digital Download |
| A One | 8. huhtikuuta | 2015 | Kolme versiota: CD+DVD, CD, CD+Blu-Ray, Digital Download |
| M(a)de In Japan | 29. kesäkuuta | 2016 | Kolme versiota: CD+DVD, CD, CD+Blu-Ray, Digital Download |
Albumit > EP-levyt

| Albumin nimi | Julkaisupäivä | Julkaisuvuosi | Lisätietoja |
| --- | --- | --- | --- |
| Memorial address | 17. joulukuuta | 2003 | Kaksi versiota: CD ja CD+DVD |
| FIVE | 31. elokuuta | 2011 | Kolme versiota: CD+DVD, CD, rajoitettu CD-painos |
| Love | 8. marraskuuta | 2012 | Kolme versiota: CD+DVD, CD, Digital Download |
| Again | 8. joulukuuta | 2012 | Kolme versiota: CD+DVD, CD, Digital Download |
| Sixxxxxx | 5. elokuuta | 2015 | Kolme versiota: CD+DVD, CD, CD+Blu-Ray, Digital Download |
| Trouble | 15. elokuuta | 2018 | Kuusi versiota: CD+DVD, CD, CD+Blu-Ray, Digital Download |
Albumit > Kokoelmat

|  | Albumin nimi | Julkaisupäivä | Julkaisuvuosi | Lisätietoja |
| --- | --- | --- | --- | --- |
| 1. | A BEST | 28. maaliskuuta | 2001 |  |
| 2. | A BALLADS | 12. maaliskuuta | 2003 |  |
| 3. | A BEST 2 -BLACK- | 28. helmikuuta | 2007 | Kaksi versiota: CD ja CD+2DVD |
| 4. | A BEST 2 -WHITE- | 28. helmikuuta | 2007 | Kaksi versiota: CD ja CD+2DVD |
| 5. | A COMPLETE ～ALL SINGLES～ | 10. syyskuuta | 2008 | Kaksi versiota: 3CD ja 3CD+DVD |
| 6. | A SUMMER BEST | 8. elokuuta | 2012 | Kaksi versiota: CD ja CD+2DVD |
| 7-1. | COUNTDOWN LIVE 2013-2014 A Vol. 1 | 12. maaliskuuta | 2014 | Kaksi versiota: Digital Download |
| 7-2. | COUNTDOWN LIVE 2013-2014 A Vol. 2 | 12. maaliskuuta | 2014 | Kaksi versiota: Digital Download |
| 8. | WINTER BALLAD SELECTION | 26. marraskuuta | 2014 | Kaksi versiota: Digital Download |
Albumit > Remix-albumit

|  | Albumin nimi | Julkaisupäivä | Julkaisuvuosi |
| --- | --- | --- | --- |
| 1. | SUPER EUROBEAT presents ayu-ro mix | 16. helmikuuta | 2000 |
| 2. | ayu-mi-x II version Acoustic Orchestra | 8. maaliskuuta | 2000 |
| 3. | ayu-mi-x II version JPN | 8. maaliskuuta | 2000 |
| 4. | ayu-mi-x II version US+EU | 8. maaliskuuta | 2000 |
| 5. | ayu-mi-x II version Non-Stop Mega Mix | 29. maaliskuuta | 2000 |
| 6. | ayu-mi-x III Non-Stop Mega Mix Version | 28. helmikuuta | 2001 |
| 7. | ayu-mi-x III Acoustic Orchestra Version | 28. helmikuuta | 2001 |
| 8. | Cyber TRANCE presents ayu trance | 27. syyskuuta | 2001 |
| 9. | SUPER EUROBEAT presents ayu-ro mix 2 | 27. syyskuuta | 2001 |
| 10. | ayu-mi-x 4 + selection Non-Stop Mega Mix Version | 20. maaliskuuta | 2002 |
| 11. | ayu-mi-x 4 + selection Acoustic Orchestra Version | 20. maaliskuuta | 2002 |
| 12. | Cyber TRANCE presents ayu trance 2 | 26. syyskuuta | 2002 |
| 13. | ayumi hamasaki RMX WORKS from SUPER EUROBEAT presents ayu-ro mix 3 | 25. syyskuuta | 2003 |
| 14. | ayumi hamasaki RMX WORKS from Cyber TRANCE presents ayu TRANCE 3 | 25. syyskuuta | 2003 |
| 15. | ayumi hamasaki RMX WORKS from ayu-mi-x 5 non stop mega mix | 25. syyskuuta | 2003 |
| 16. | ayu-mi-x 6 -GOLD- | 26. maaliskuuta | 2008 |
| 17. | ayu-mi-x 6 -SILVER- | 26. maaliskuuta | 2008 |
| 18. | ayu-mi-x 7 -version HOUSE- | 20. huhtikuuta | 2011 |
| 19. | ayu-mi-x 7 -Acoustic Orchestra- | 20. huhtikuuta | 2011 |
| 20. | ayu-mi-x 7 presents ayu trance 4 | 20. huhtikuuta | 2011 |
| 21. | ayu-mi-x 7 presents ayu-ro mix 4 | 20. huhtikuuta | 2011 |
| 22. | A Classical | 8. tammikuuta | 2013 |
| 23. | LOVE CLASSICS | 28. tammikuuta | 2015 |
| 24. | Winter Dairy ~A7 Classical~ | 23. joulukuuta | 2015 |